open-index/open-wikipedia-markdown huggingface dataset:
Johan Ludvig Rosendahl

**Johan Ludvig Rosendahl**, myös **Rosendal** (3. syyskuuta 1829 Pori – 20. marraskuuta 1876 Tampere) oli suomalainen hotellinpitäjä ja ravintoloitsija, joka perusti Tampereen Pyynikille Ravintola Rosendahlin. 

Rosendahlin vanhemmat olivat perämies Johan Eric Rosendahl ja Lovisa Gustava Hällström ja puoliso vuodesta 1858 Henrika Eufrosyne Wikström (1833–1910). Rosendahl työskenteli ensin ravintola-alalla Porissa ja oli sitten seurahuoneen ravintolan pitäjä Tampereella vuodesta 1861, hotelli Toivon omistaja vuodesta 1865 ja ravintolan pitäjä Pyynikillä vuodesta 1866. Ravintola toimi kesäisin, vetonaulanaan keilarata. Rosendahlin kuoltua vaimo Henrika jatkoi toimintaa ja rakennutti ravintolalle uuden rakennuksen 1888. Se purettiin vasta 1970 ja sen paikalle paikalle rakennettiin 1978 hotelli, joka sai nimensä ravintolasta.

## Lähteet

## Aiheesta muualla
*
Lammakesuo

**Lammakesuo** on pieni suo ja luonnonsuojelualue Jyväskylässä Rippalanmäen kaupunginosassa, Laajavuoren polkujen lähellä. Tyypiltään se on keidassuo, jonka keskiosa on kuljunevaa ja reunus rahka- ja isovarpuista rämettä. Noin 3,2 hehtaarin kokoinen kaupungin omistama alue rauhoitettiin 23. tammikuuta 2018 osana Suomen itsenäisyyden *Luontolahjani satavuotiaalle* -kampanjaa.

Lammakesuota on ojitettu etenkin reunoilta, jonka vuoksi suo on osittain kuivunut turvekankaaksi. Vuoden 2023 syksynä Lammakesuota sekä kahta muuta Laajavuoren suoaluetta, Heinälän suota ja Riihilampea ennallistettiin patoamalla ja tukkimalla niihin kaivettuja ojia sekä harventamalla puustoa. Samalla Lammakesuolta Myllyjärveen laskevaa ojaa kunnostettiin ohjaamalla se alkuperäiseen uomaansa ja lisäämällä siihen leveysvaihtelua.

Soinen alue jatkuu rauhoitetun alueen eteläpuolelle rämeenä ja korpena. Alue on ympäröivän vanhan metsän kanssa luokiteltu yhdeksi Jyväskylän merkittävistä luontokohteista vuonna 2007, jolloin Lammakesuon avoin osa kuului vielä Jyväskylän maalaiskuntaan. Rajattu alue on 17,7 hehtaarin kokoinen, josta 14,8 hehtaaria on osayleiskaavassa suojelualuetta. Myös tämän alueen rauhoittamista on suunniteltu.

## Lähteet
Juan del Encina

**Juan del Encina** (alun perin *Juan de Fermoselle*; 12. heinäkuuta 1468? Encina de San Silvestre, Salamanca – n. 1529 León) oli espanjalainen runoilija, näytelmäkirjailija ja säveltäjä.

Juan del Encina sai Salamancan yliopistosta kandidaatin arvon oikeustieteessä. Hän sai siellä myös latinan, retoriikan ja musiikkin opetusta. Hän sai aseman katolisen kirkon hierarkiassa, mikä myöhemmin toi hänelle hyötyä urallaan. Encina aloitti musiikillisen toimintansa kuoropoikana Salamancan tuomiokirkossa. Vuosina 1492–1497 hän oli Alba de Tormesin herttua Fadrique Álvarez de Toledo y Enríquezin palveluksessa. Vuonna 1496 *Cancionero*-teoksessa julkaistiin Encinan kahdeksan näytelmää ja suurin osa hänen runoudestaan. Encina teki hovin käyttöön eklogeja, joihin sisältyi musiikkia. Tämän jälkeen hän vietti aikaansa pitkälti Italiassa. Encina oli Roomassa paavi Aleksanteri VI:n palveluksessa ja työskenteli tämän kuoltua vuonna 1503 kardinaalin hovissa.

Encinan ensimmäiset eklogit koostuvat lähinnä vuoropuhelusta enemmän vapaa-ajan huveista kuin työstä kiinnostuneiden paimenten välillä. Myöhemmät eklogit ovat monimutkaisempia, ja niissä Encina hyödynsi laajempaa hahmovalikoimaa. Italialaiset vaikutteet ilmenivät Encinan tavassa omaksua antiikin ajan mytologisia teemoja. Encina teki myös balladeja ja villancicoja. Hän kuului aikansa merkittävimpiin espanjalaisiin laulujen säveltäjiin. Laulut pohjautuivat kansanomaisiin aineksiin sekä sävelmien että rytmin osalta. Encina kuitenkin yhdisti uuden eurooppalaisen polyfonisen tyylin vanhempien laulujen melodiseen yksinkertaisuuteen. Ylivoimaisesti suurimman osan tuotannostaan hän loi varhaisissa elämänvaiheissaan.

Encina sai paavilta vuonna 1508 Málagan tuomiokirkon arkkidiakonin aseman. Vuonna 1512 hän oli Málagan papiston edustajana Sevillan maakuntaneuvostossa. Encina teki pyhiinvaelluksen Jerusalemiin, jonne saapui 4. elokuuta 1519. Sieltä hän palasi Eurooppaan ja matkusti Venetsian kautta Roomaan. Viimeiset vuotensa Encina vietti Leónissa. Hän kirjoitti runollisen teoksen *Trivagia* pyhiinvaelluksestaan.

## Lähteet
Cappelen

**Cappelen** on ollut muun muassa seuraavien norjalaisten henkilöiden sukunimi:

* Andreas Cappelen (1915–2008), poliitikko ja ministeri
* August Cappelen (1827–1852), maisemamaalari
* Christian Cappelen (1945–1916), urkuri ja säveltäjä
* Johan Cappelen (1889–1947), virkamies, poliitikko, ministeri ja maaherra
* Johan Henrik Cappelen (1838–1900), pikakirjoittaja
Maya Le Tissier

**Maya Le Tissier** (s. 18. huhtikuuta 2002 Guernsey, Kanaalisaaret) on englantilainen jalkapalloilija. Hän edustaa WSL-liigassa pelaavaa Manchester Unitedia ja Englannin naisten maajoukkuetta. Hän on pelipaikaltaan puolustaja.

Le Tissier pelasi Englannin naisten maajoukkueessa ensimmäisen kerran marraskuussa 2022. Hän on pelannut 8. heinäkuuta 2025 mennessä kahdeksan naisten maaottelua tekemättä maaleja.

## Lähteet

## Aiheesta muualla
Unforgettable (Marcus & Martinuksen albumi)

**Unforgettable** on norjalaisen popduo Marcus & Martinuksen neljäs studioalbumi, joka julkaistiin 31. toukokuuta 2024. Se sisältää muun muassa heidän samannimisen euroviisukappaleensa vuodelta 2024. Albumi sisältää coverin Chris Isaakin ”Wicked Game” -kappaleesta ja Taeminin ”Want”-kappaleen, joka nimettiin uudelleen ”Love Flow” -kappaleeksi.

## Kappaleet

Lähde: 

## Lähteet
Didi Senft

**Dieter ”Didi” Senft** (s. 1952), joka tunnetaan myös nimillä **Didi the Devil** ja **El Diablo**, on saksalainen pyöräilykatsoja. Hän on seurannut Ranskan ympäriajoa vuodesta 1993 ja pukeutuu kisoissa pirun vaatteisiin ja hiilihankoon. 

Senft haaveili nuorena urasta Saksan pyöräilymaajoukkueessa.

## Lähteet
Musiikkia elokuvasta Rölli ja metsänhenki

**Musiikkia elokuvasta Rölli ja metsänhenki** on vuonna 2001 ilmestyneen *[[Rölli ja metsänhenki]]* -elokuvan soundtrackalbumi, joka julkaistiin 3. joulukuuta 2001. Albumin on yhtä kappaletta lukuun ottamatta tuottanut Tipi Tuovinen. *Rölli ja metsänhenki* on ensimmäinen Rölli-elokuva, jonka musiikki on suurimmalta osin muiden kuin Allu Tuppuraisen tekemää.

## Kappaleet

## Kokoonpano

### Röllikööri

* Timo Lehtovaara, Pasi Hyökki, Mikko Seppänen, Pekka Kuorikoski, Reijo Aittakumpu, Tuukka Haapaniemi, Timo Ojala – laulu

### Muusikot

* Ako Kiiski, Pasi Ryökkynen – basso
* Anssi Nykänen, Marko Haapalainen, Olli-Pekka Helenius – rummut
* Into Koponen, Samuli Laiho, Juha Lanu – kitara
* Ari-Pekka Virtanen, Roope Aarnio – mandoliini
* Abdissa Assefa – lyömäsoittimet
* Pauliina Kallio – harppu
* Timo Lehtovaara – etnohuilut
* Ylä-Pirkanmaan Musiikkiopiston Jouset – jouset
* Elina Mieskolainen, Minna Kangas, Mauri Saarikoski – viulut
* Laura Kajander – alttoviulu

### Muut

* Tipi Tuovinen – tuottaja, miksaus
* Leri Leskinen – tuottaja (kappale "Juhlat alkakoon")
* Mikko Oinonen – äänitys, miksaus
* Olli Kykkänen – äänitys
* Jesse Vainio – miksaus (kappale "Juhlat alkakoon")
* Risto Hemmi – miksaus (kappale "Juhlat alkakoon")

## Lähteet
Valentino Grant

**Valentino Grant** (s. 21. huhtikuuta 1964 Rooma, Italia) on italialainen poliitikko. Grant edustaa Pohjoisen liitto-puoluetta. Grant on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa Identiteetti ja demokratia -ryhmää.

## Lähteet
Danilo Oscar Lancini

**Danilo Oscar Lancini** (s. 15. lokakuuta 1965 Rovato, Italia) on italialainen poliitikko. Lancini edustaa Pohjoisen liitto-puoluetta. Lancini on toiminut Euroopan parlamentin jäsenenä huhtikuusta 2018 lähtien. Hän edustaa Euroopan parlamentissa Identiteetti ja demokratia -ryhmää.

## Lähteet
Aldo Patriciello

**Aldo Patriciello** (s. 27. syyskuuta 1957 Venafro, Italia) on italialainen poliitikko. Patriciello edustaa Pohjoisen liitto-puoluetta. Aikaisemmin Patriciello on edustanut Forza Italiaa ja Vapauden kansaa. Panza on toiminut Euroopan parlamentin jäsenenä toukokuusta 2006 lähtien. Hän edustaa Euroopan parlamentissa nykyisin Identiteetti ja demokratia -ryhmää.

## Lähteet
Marco Zanni

**Marco Zanni** (s. 11. heinäkuuta 1986 Lovere, Italia) on italialainen poliitikko. Zanni edustaa Pohjoisen liitto-puoluetta. Aikaisemmin hän on edustanut Viiden tähden liikettä. Zanni on toiminut Euroopan parlamentin jäsenenä heinäkuusta 2014 lähtien. Hän edustaa Euroopan parlamentissa nykyisin Identiteetti ja demokratia -ryhmää.

## Lähteet
Di(2-etyyliheksyyli)adipaatti

**Di(2-etyyliheksyyli)adipaatti** (C22H42O4) tai **bis(2-etyyliheksyyli)adipaatti**, myös **dioktyyliadipaatti**, on estereihin kuuluva orgaaninen yhdiste. Yhdistettä voidaan käyttää esimerkiksi muovinpehmentimenä.

## Ominaisuudet, valmistus ja käyttö
Huoneenlämpötilassa di(2-etyyliheksyyli)adipaatti on väritöntä tai kellertävää nestettä. Yhdiste on veteen liukenematonta, mutta liukenee esimerkiksi etanoliin, dietyylieetteriin ja asetoniin.

Di(2-etyyliheksyyli)adipaattia valmistetaan esteröimällä 2-etyyliheksanolia ja adipiinihappoa.

Di(2-etyyliheksyyli)adipaatti on runsaasti käytetty muovinpehmennin, joka parantaa esimerkiksi polyvinyylikloridin, polystyreenin, nitroselluloosan ja useiden kumien kylmäominaisuuksia. Sitä käytetään yksin tai yhdessä ftalaattien kanssa. Yhdistettä voidaan käyttää myös voiteluaineena ja kosmetiikkatuotteissa.

## Lähteet
Georg Mayer

**Georg Mayer** (s. 12. lokakuuta 1973 Feldbach, Itävalta) on itävaltalainen poliitikko. Mayer edustaa Itävallan vapauspuoluetta. Mayer on toiminut Euroopan parlamentin jäsenenä heinäkuusta 2014 lähtien. Hän edustaa Euroopan parlamentissa nykyisin Identiteetti ja demokratia -ryhmää.

## Lähteet

## Aiheesta muualla

*
Tarjanin algoritmi

**Tarjanin algoritmi** eli **Tarjanin vahvasti yhtenäisten komponenttien algoritmi** on syvyyssuuntaisen läpikäynnin algoritmi. Algoritmin esitti Robert Tarjan vuonna 1972. Tarjanin algoritmia ja käytetään tunnistamaan vahvasti liittyvät komponentit graafiteorian mukaisesti. Tarjanin algoritmi ja Kosarajun algoritmi ovat kaksi yleisesti käytettyä algoritmia tähän tarkoitukseen. Toisin kuin Kosarajun algoritmissa, Tarjanin algoritmille riittää yksi kerta syvyyssuuntaiselle haulle ja tila pidetään erillisessä pinossa. Tarjanin algoritmi on suosittu nopeuden ja suhteellisen suoraviivaisen toteutuksen ansiosta. Kosarajun ja Tarjanin algoritmien heikkous on sarjamuotoinen käsittely, joka ei sovellu hyvin rinnakkaiseen käsittelyyn.

Syvyyssuuntainen läpikäynti on hyödyllistä graafien analysointiin ja mahdollistaa eri ongelmien ratkaisun lineaarisessa ajassa (käytetty aika kasvaa lineaarisesti graafin koon mukaan). Vahvasti liittyvät komponentit tarkoittavat paria *solmuja*, jotka ovat komponentteja yhdistelmälle. Graafin sanotaan olevan *vahvasti kytketty* jos sillä on yksi vahvasti kytketty komponetti.

## Lähteet
Mathilde Androuët

**Mathilde Androuët** (s. 3. heinäkuuta 1984 Rueil-Malmaison, Ranska) on ranskalainen poliitikko. Androuët edustaa Kansallinen liittouma -puoluetta. Androuët on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa Identiteetti ja demokratia -ryhmää.

## Lähteet

## Aiheesta muualla
*
Aurélia Beigneux

**Aurélia Beigneux** (s. 2. kesäkuuta 1980 Rillé, Ranska) on ranskalainen poliitikko. Beigneux edustaa Kansallinen liittouma-puoluetta. Beigneux toimi Euroopan parlamentin jäsenenä vuosina 2019–2024. Hän edusti Euroopan parlamentissa Identiteetti ja demokratia -ryhmää.

## Lähteet

## Aiheesta muualla

*
Dominique Bilde

**Dominique Bilde** (s. 1. elokuuta 1953 Nancy, Ranska) on ranskalainen poliitikko. Bilde edustaa Kansallinen liittouma-puoluetta. Bilde toimi Euroopan parlamentin jäsenenä vuosina 2014–2024. Hän edusti Euroopan parlamentissa nykyisin Identiteetti ja demokratia -ryhmää.

## Lähteet

## Aiheesta muualla
*
Norrin

**Norrin Oy** (toukokuuhun 2025 asti **Cloud1**) on suomalainen vuonna 2012 Helsingissä perustettu IT-palveluyritys. Vuonna 2025 yritys työllisti noin 170 henkilöä. 

Norrinin palvelut kattavat datan hallinnan ja hyödyntämisen kokonaisuuden lähdejärjestelmistä sovelluksiin ja raportointiin. Yrityksen suurimpia asiakkaita ovat mm. Alko, Helen ja Kemira. Yhtiön edustajat ovat julkisuudessa kritisoineet IT-alan muuttumista henkilöstövuokraukseksi.

## Hallinto, omistajat ja yritysostot
Norrinin toimitusjohtajana aloitti vuonna 2024 Seppo Kuula. Yrityksen henkilöstön lisäksi vähemmistöomistajana on vuodesta 2022 alkaen ollut pääomasijoitusyhtiö Voland Partners.

Vuoden Microsoft-vaikuttajaksi valitun Jouni Heikniemen perustama Devisioona oli Norrinin ensimmäinen yritysosto ja koneoppimisen asiantuntija Smartbi seuraava yritysosto. Suomen Pääomasijoittajat ry:n mukaan Norrin on yksi IT-alan yhdestätoista potentiaalisesta lähivuosien pörssilistautujasta.

## Lähteet

## Aiheesta muualla
* Norrin Oy:n verkkosivut
* Devisioona Oy:n verkkosivut
* Smartbi Oy:n verkkosivut
Patricia Chagnon

**Patricia Chagnon** (s. 20. marraskuuta 1963 Eindhoven, Alankomaat) on ranskalainen poliitikko. Chagnon edustaa Kansallinen liittouma-puoluetta. Chagnon toimi Euroopan parlamentin jäsenenä vuosina 2022–2024. Hän edusti Euroopan parlamentissa Identiteetti ja demokratia -ryhmää.

## Lähteet

## Aiheesta muualla
*
Roman Haider

**Roman Haider** (s. 13. huhtikuuta 1967 Grieskirchen, Itävalta) on itävaltalainen poliitikko. Haider edustaa Itävallan vapauspuoluetta. Haider on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa Identiteetti ja demokratia -ryhmää.

## Lähteet

## Aiheesta muualla

*
Harald Vilimsky

**Harald Vilimsky** (s. 22. heinäkuuta 1966 Wien, Itävalta) on itävaltalainen poliitikko, joka edustaa äärioikeistolaista Itävallan vapauspuoluetta (FPÖ). 

Vilimsky opiskeli nuoruudessaan liiketaloutta ja näiden opintojen jäätyä kesken suoritti Wienin yliopistossa PR-alan korkeakoulukurssin vuosina 1988–1990. Tämän jälkeen hän työskenteli liikenneturvallisuusjärjestön *Kuratorium für Verkehrssicherheit* palveluksessa, tutustui tuolloisten työtoveriensa kautta FPÖ:n toimintaan ja siirtyi 1996 Wienin kaupunginvaltuuston FPÖ:n tiedottajaksi. Vuonna 2004 hänet nimitettiin Wienin osavaltion puoluesihteeriksi.

Vilimsky edusti FPÖ:tä Itävallan parlamentissa vuosina 2006–2014, ja hänet tunnettiin FPÖ:n tuolloisen johtajan Heinz-Christian Strachen läheisenä työtoverina sekä suorasuisena, provokaatioita kaihtamattomana julkisuudessa esiintyjänä. Vuodesta 2006 lähtien hän toimi FPÖ:n pääsihteerinä. Tästä tehtävästä hän luopui tammikuussa 2020, selittäen haluavansa keskittyä toimintaansa Euroopan parlamentissa. 

Vilimsky on toiminut Euroopan parlamentin jäsenenä heinäkuusta 2014 lähtien. Puoluetoveriensa lailla hän kuului ensin sitoutumattomien ryhmään, edusti sitten vuodesta 2015 lähtien Kansakuntien ja vapauden Eurooppa -ryhmää, vuodesta 2019 lähtien Identiteetti ja demokratia -ryhmää, ja heinäkuusta 2024 lähtien Euroopan patriootit -ryhmää, jonka varapuheenjohtaja hän on.

Vilimsky on naimisissa ja yhden tyttären isä. Hän harrastaa moottoripyöräilyä ja on osallistunut useaan Saharan halkiajoon.

## Lähteet

## Aiheesta muualla

*
Marie Dauchy

**Marie Dauchy** (s. 5. helmikuuta 1987 Calais, Ranska) on ranskalainen poliitikko. Dauchy edustaa Kansallinen liittouma-puoluetta. Dauchy on toiminut Euroopan parlamentin jäsenenä heinäkuusta 2022 lähtien. Hän edustaa Euroopan parlamentissa Identiteetti ja demokratia -ryhmää.

## Lähteet

## Aiheesta muualla
*
France Jamet

**France Jamet** (s. 5. helmikuuta 1961 Pariisi, Ranska) on ranskalainen poliitikko. Jamet edustaa Kansallinen liittouma-puoluetta. Jamet on toiminut Euroopan parlamentin jäsenenä heinäkuusta 2017 lähtien. Hän edustaa Euroopan parlamentissa nykyisin Identiteetti ja demokratia -ryhmää.

* Euroopan patriootit (2024–)
* ID-ryhmä (2019–2024)

## Lähteet

## Aiheesta muualla
*
Virginie Joron

**Virginie Joron** (s. 11. joulukuuta 1973 Troyes, Ranska) on ranskalainen poliitikko. Joron edustaa Kansallinen liittouma-puoluetta. Joron on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa Identiteetti ja demokratia -ryhmää.

## Lähteet

## Aiheesta muualla
*
Jean-Lin Lacapelle

**Jean-Lin Lacapelle** (s. 17. huhtikuuta 1967 Lyon, Ranska) on ranskalainen poliitikko. Lacapelle edustaa Kansallinen liittouma-puoluetta. Lacapelle toimi Euroopan parlamentin jäsenenä vuosina 2020–2024. Hän edusti Euroopan parlamentissa Identiteetti ja demokratia -ryhmää.

## Lähteet

## Aiheesta muualla
*
Anders Vistisen

**Anders Vistisen** (s. 12. marraskuuta 1987 Viborg, Tanska) on tanskalainen poliitikko. Vistisen edustaa Tanskan kansanpuoluetta. Vistisen on toiminut Euroopan parlamentin jäsenenä heinäkuusta 2014 lähtien. Hän edustaa Euroopan parlamentissa nykyisin Euroopan patriootit -ryhmää.

## Lähteet

## Aiheesta muualla

*
Ivan David

**Ivan David** (s. 24. syyskuuta 1952 Praha, Tšekkoslovakia) on tšekkiläinen poliitikko. David edustaa Vapaus ja suora demokratia-puoluetta. David on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa Identiteetti ja demokratia -ryhmää.

## Lähteet

## Aiheesta muualla

*
Christine Anderson

**Christine Anderson** (s. 29. kesäkuuta 1968 Eschwege, Länsi-Saksa) on saksalainen poliitikko. Anderson edustaa Vaihtoehto Saksalle -puoluetta. Anderson on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa nykyisin sitoutumattomana jäsenenä.

## Lähteet

## Aiheesta muualla

*
Eric Minardi

**Eric Minardi** (s. 18. maaliskuuta 1956 Toulon, Ranska) on ranskalainen poliitikko. Minardi edustaa Kansallinen liittouma-puoluetta. Minardi toimi Euroopan parlamentin jäsenenä vuosina 2022–2024. Hän edusti Euroopan parlamentissa Identiteetti ja demokratia -ryhmää.

## Lähteet

## Aiheesta muualla

*
Wieke Kaptein

**Wieke Hendrikje Maria Kaptein** (s. 29. elokuuta 2005 Hengelo) on alankomaalainen jalkapalloilija, pelipaikaltaan keskikenttäpelaaja. Hän on pelannut Alankomaiden naisten maajoukkueessa kesäkuun 2025 loppuun mennessä 22 maaottelua ja tehnyt niissä kaksi maalia. Ensimmäisen naisten maaottelunsa hän pelasi huhtikuussa 2023 Puolaa vastaan. 

Seuratasolla Kaptein on edustanut kotimaassaan Twenteä. Hän on pelannut maansa pääsarjassa kolmen kauden aikana 62 ottelua ja tehnyt niissä kuusi maalia. Hän voitti liigamestaruuden vuosina 2022 ja 2024. Hän siirtyi syksyllä 2023 englantilaisseura Chelseaan mutta pelasi vielä kauden 2023–2024 lainalla Twentessä. 

## Lähteet
Helge Mörck

**Johan Helge Mörck** (26. toukokuuta 1883 Slite, Gotlanti, Ruotsi – 3. kesäkuuta 1924 Helsinki) oli ruotsalaissyntyinen helsinkiläisen Konserttitoimisto Edvard Fazerin omistaja ja johtaja.

Helge Mörckin vanhemmat olivat konttoripäällikkö Knut Daniel Mörck ja Hilda Elin Ekman. Mörck muutti jo nuorena Suomeen ja suoritti täällä ylioppilastutkinnon Turun ruotsalaisessa reaalilyseossa 1904. Hän oli jonkin aikaa työssä Suomen Yhdyspankissa ja siirtyi sitten 1908 Fazerin konserttitoimiston palvelukseen sihteeriksi. Mörckistä tuli toimiston johtaja ja omistaja 1917. Toimisto oli alallaan Suomen suurin.

Mörck toimi myös Helsingin kaupunginorkesterin intendenttinä ja Suomalaisen Oopperan sekä Suomen Säveltaiteilijaliiton taloudenhoitajana.

Mörckin kuoleman jälkeen konserttitoimistoa johti jonkin aikaa hänen leskensä Maj Mörck. Vuonna 1924 konserttitoimiston nimeksi muutettiin Konsertdirektion Fazer Konserttitoimisto. Kun toimisto joutui suuriin talousvaikeuksiin se liitettiin vuonna 1925 osaksi Fazerin musiikkikauppaa, ja sen nimeksi tuli Fazerin Musiikkikaupan Konserttitoimisto.

Helge Mörck oli naimisissa vuodesta 1912 Maria (Maj) Adolfina Lindhin kanssa. 

## Lähteet
Pierre Chabat

**Pierre Chabat** (1827–1892) oli ranskalainen arkkitehti ja suunnitteli etupäässä teollisuusrakennuksia. Hän opiskeli arkkitehtuuria Pierre Joseph Garrezin oppilaana Pariisissa École des Beaux-Artsissa. Hän oli Chemins de fer du Midi -rautatieyhtiön palveluksessa vuodesta 1855 ja osallistui vuoden 1855 Pariisin maailmannäyttelyn rakennustöihin tarkastajana. Hän siirtyi 1865 Pariisin kaupungin palvelukseen.

## Julkaisuja
* *Fragments d’architecture*
* *Eléments de construction*
* *Dictionnaire des termes employés dans la construction* (1875–1876, täydennysosa 1878)
* *La brique et la terre cuite*

## Lähteet

## Aiheesta muualla
Tapani Lohi

**Eino Tapani Lohi** (s. 21. heinäkuuta 1965 Helsinki) on suomalainen oikeustieteilijä.

## Ura
Lohi valmistui Helsingin yliopistosta oikeustieteen kandidaatiksi vuonna 1990, oikeustieteen lisensiaatiksi vuonna 1993 ja oikeustieteen tohtoriksi vuonna 1998.

Lohi sai Helsingin yliopiston siviilioikeuden dosentin arvon vuonna 1999, ja hän on työskennellyt yliopiston perhe- ja jäämistöoikeuden yliopistonlehtorina vuodesta 2001 lähtien. Lisäksi hän toimi kuluttajavalituslautakunnan esittelijänä vuosina 1990–1991, sihteerinä vuosina 1991–1995 ja jaoston puheenjohtajana vuosina 1995–1996. Vuonna 2017 Lohi valittiin Suomalaisen Tiedeakatemian jäseneksi.

Lohen artikkeli *Avio-oikeuden palauttava avioehtosopimus ja avioliittolain 35 §:n 4 momentti* palkittiin parhaana Lakimies-aikakauskirjassa vuonna 2001 julkaistuna kirjoituksena, ja hänen artikkelinsa *Muulle kuin rintaperilliselle annettu suosiolahja* palkittiin yhtenä parhaista Defensor Legis -aikakauskirjassa vuonna 2017 julkaistuista kirjoituksista.

## Julkaisuja
* 
* 
* 
* 
* 
* 
* 
* 
* 
* 

## Lähteet
Pormestarit ja sitoutumattomat

**Pormestarit ja sitoutumattomat** (tšk. *Starostové a nezávislí* lyh. **STAN**) on tšekkiläinen liberaalipuolue. Sen puheenjohtajana toimii Vít Rakušan.

## Historia
Pormestarit ja sitoutumattomat -puolue syntyi vuonna 2004 itä-määriläisen Zlínin läänin kaupunginjohtajien liikkeen pohjalta. Myöhemmin se laajentui valtakunnalliseksi ja sai nykyisen Pormestarit ja sitoutumattomat -nimensä vuonna 2009.

Vuoden 2010 edustajainhuoneen vaaleihin STAN osallistui vaaliliitossa TOP 09 -puolueen kanssa. Hallituksessa se sai itselleen kulttuuriministeriön. Puolueet uusivat yhteistyösopimuksensa vuonna 2013 ja saman vuoden vaaleissa STAN sai neljä jäsentä parlamenttiin. Vuoden 2014 europarlamenttivaaleissa puolueen jäsenistä ainoastaan Stanislav Polčák sai parlamenttipaikan. STAN ja TOP 09 lopettivat yhteistyön vuonna 2016 ja vuoden 2017 edustajainhuoneen vaaleihin puolue osallistui yksin saaden lopulta vain kuusi paikkaa. Vuonna 2019 puolueen puheenjohtajaksi valittiin Vít Rakušan.

Vuoden 2021 edustajainhuoneen vaaleihin STAN osallistui yhdessä Tšekin piraattipuolueen kanssa. Vaaliliiton voittamista 37 paikasta 33 kuului Pormestareille ja sitoutumattomille. Vaalien jälkeen puolue meni mukaan Fialan ensimmäiseen hallitukseen, jossa se sai vastuulleen neljä ministeriötä.

STAN ilmoitti jo marraskuussa 2021, että sen ja piraattipuolueen välinen vaaliliitto, joka oli nimeltään Piraatit ja pormestarit (), ei osallistuisi enää yhtenä liittona seuraaviin vaaleihin.

## Poliittiset linjaukset
STAN on vaaliohjelmissaan korostanut erityisesti alueiden itsehallintoa, toissijaisuusperiaatetta sekä vallan hajauttamista. Euroopan unionin sisällä se kannattaa yhteistyön vahvistamista. STAN tukee myös korruption- sekä byrokratianvastaisia toimia.

## Lähteet

## Aiheesta muualla
*Puolueen kotisivut
L’Envol des pionniers

**L’Envol des pionniers** se on ranskalainen ilmailumuseo, joka kertoo Aéropostalen suuresta seikkailusta ja edistää ilmailun muistoa Toulousessa. Se sijaitsee Montaudranin alueella ja vihittiin käyttöön 22. joulukuuta 2018, melkein 100 vuotta ensimmäisen Barcelonaan suuntautuvan siviililennon avajaislennon jälkeen.

Erityisesti sen avulla voit tutustua lentäjien, kuten Jean Mermozin, Henri Guillaumetin ja Antoine de Saint-Exupéryn varusteisiin l'Aéropostale- ja Latécoère-linjojen eeposissa.

Museo sijaitsee aivan Rangueil-tieteellisen kompleksin edessä, jossa sijaitsevat ENAC (Euroopan suurin ilmailuyliopisto) ja SUPAERO (maailman vanhin ilmailukoulu).

## Historia
Se sijaitsee entisen Toulouse-Montaudranin lentokentän kiitotiellä ja on osa Toulouse Aerospace *La Piste des Géants* -projektia, jonka tavoitteena on esitellä Aéropostalen ja *Halle de La Machine*n loistoaikaa. Alku oli museolle vaikea, joka on olemassaolonsa velkaa vain järjestöjen sinnikkyyden ansiosta, joiden anomus onnistui kahdenkymmenen vuoden taistelun jälkeen.

## Lähteet

## Aiheesta muualla

* Museon verkkosivut
Kansainvälinen solidaarisuustyö

**Kansainvälinen solidaarisuustyö** (Kv-Solid) on suomalainen vasemmistolainen kehitysyhteistyöjärjestö, joka järjestää avustushankkeita kehitysmaissa ja solidaarisuuskampanjoita Suomessa. Solidaarisuustyön jäseniä ovat Vasemmistoliitto, Vasemmistonuoret, Suomen Demokratian Pioneerien Liitto, Vasemmisto-opiskelijat ja Yleinen Lehtimiesliitto.

Yhdistys perustettiin vuonna 1985 koordinoimaan kansandemokraattisen liikkeen kansainvälistä solidaarisuustoimintaa, joka oli aiemmin ollut projektiluonteista. 1980-luvulla KV-Solid tuki muun muassa kehitysmaiden vapautusliikkeitä. Keskeisiä kehitysyhteistyökohteita olivat El Salvador ja Namibia. Yhdistys oli aktiivinen prosenttiliikkeessä. 

2000-luvulla solidaarisuustyön kampanjoita on toteutettu muun muassa Länsi-Saharassa. Yhdistys on saanut tukea hankkeisiinsa ennen kaikkea Ulkoministeriön kehitysapuun suunnatuista määrärahoista. Vuonna 2015 ministeriön rahoitus lopetettiin, mutta toiminta jatkui lahjoitusten avulla. Kampanja Chilen mapuche-kansan koulutuksen puolesta järjestettiin yhteistyössä Parasta Lapsille -järjestön kanssa. 2020-luvulla Kv-Solid on kampanjoinut Saharan ohella esimerkiksi perustulon, solidaarisuustalouden ja uiguurien oikeuksien puolesta sekä eriarvoistumista vastaan.

## Puheenjohtajat
*Johanna Virtanen 2024→
*Antti Saarelainen 2022–2024
*Valtteri Harakka 2020–2022
*Laura Kumpuniemi 2019–2020
*Henri Purje 2018–2019 
*Joonas Kinnunen 2016–2018 
*Anna Peltoniemi 2015–2016 
*Laura Tuominen 2013–2015 
*Saila Ruuth 2012–2013 
*Aulis Ruuth 2003–2004 
*Marjo Katajisto 1998–1999 
*Marjo Soini 1997–1998 
*Outi Ojala 1993–1997 
*Mikko Cortés Téllez 1990–1993 
*Tanja Lehmuskoski 1989-1990 
*Aulis Ruuth 1985-1989 

## Lähteet
Eugenio Casparini

**Eugenio Caspar**[**i**] eli **Casparini**, etunimi alkujaan *Johann* (14. helmikuuta 1623 Sorau, Niederlausitz, Preussi – 12. syyskuuta 1706 Wiesau, Sleesia) oli 1600-luvun urkujenrakentajaperheen tunnetuin jäsen. Toimittuaan Baijerissa Casparini meni 1644 Italiaan ja asui monta vuotta Padovassa. Hän muutti Wieniin 1694 ja rakensi 1697 Sleesian Görlitzin Pietarin ja Paavalin kirkon suuret urut, tekijänsä kuuluisimmat, joista monet kirjailijat ovat laatineet kertomuksia. Lisäksi hän rakensi Padovan Santa Giustinan ja Venetsian Sant Giorgio Maggioren urut sekä urut Wienin keisarilliseen palatsiin. Häntä avusti työssä hänen poikansa Adam, jonka poika Johann Gottlob myös oli urkujen rakentaja.

## Lähteet
Dalen (Norja)

**Dalen** on taajama Tokken kunnassa Telemarkin läänissä Norjassa ja kuntansa hallinnollinen keskus. Taajaman pinta-ala on 0,8 neliökilometriä ja asukasluku 569 vuonna 2023.

## Kuvia

Dalen Hotel-2011.jpg|Dalenin hotelli
Dalen Harbour 1.JPG|Dalenissa on Telemarkin kanavan päätepiste. Kuvassa M/S *Henrik Ibsen* Dalenissa.


## Lähteet

## Aiheesta muualla
Kari Järnström

**Kari Järnström** (s. 1970) on suomalainen yritysjohtaja. Järnström nimitettiin Avanade Finland Oy:n toimitusjohtajaksi ja hallituksen jäseneksi tammikuussa 2021. Vuosina 2018-2021 hän toimi DXC Technology Finland Oy:n toimitusjohtajana. Aiemmin hän on toiminut konsulttina ja johtotehtävissä ISG:llä, EY:llä, HP:llä ja PwC:llä. Koulutukseltaan hän on filosofian maisteri Turun yliopistosta 2005, pääaineenaan tietojenkäsittely. Ylioppilastutkinnon hän on suorittanut Meri-Porin lukiossa vuonna 1988. 

## Lähteet
Yhdysvaltain republikaanisen puolueen esivaalit 2024

**Yhdysvaltain republikaanisen puolueen esivaalit 2024** alkoivat 15. tammikuuta ja päättyivät 4. kesäkuuta 2024. Ne järjestettiin kaikissa Yhdysvaltain osavaltioissa sekä merentakaisilla alueilla. Esivaaleissa valittiin edustajat heinäkuussa 2024 pidettävään republikaanien kansalliseen puoluekokoukseen, jossa valitaan puolueen presidenttiehdokas vuoden 2024 presidentinvaaleihin. Yrittäjä ja televisiopersoona Donald Trump voitti puolueen esivaalit kolmatta kertaa peräkkäin. Trump nimitettiin virallisesti puoleensa presidenttiehdokkaaksi 15. heinäkuuta 2024 republikaanien puoluekokouksessa.

## Ehdokkaat
### Puolueen presidenttiehdokas

Donald Trump official portrait (3x4a).jpg | Donald Trump  Florida


### Luopuneet

Ryan Binkley by Gage Skidmore (cropped).jpg | Ryan Binkley  TexasLuopui Etelä-Carolinan esivaalin jälkeen.
DougBurgum 2018 (cropped).jpg | Doug Burgum  Pohjois-Dakota
Chris Christie April 2015 (cropped).jpg | Chris Christie  New Jersey
Florida Governor Ron DeSantis in 2020.jpg | Ron DeSantis  FloridaLuopui Iowan vaalikokouksen jälkeen.
Larry Elder in July (cropped).jpg | Larry Elder  Kalifornia
Nikki Haley (53299447738) (cropped).jpg | Nikki Haley  Etelä-CarolinaLuopui supertiistain esivaalien jälkeen.
Asa Hutchinson 2019.jpg | Asa Hutchinson  ArkansasLuopui Iowan vaalikokouksen jälkeen.
Will Hurd by Gage Skidmore.jpg | Will Hurd  Texas
Perry Johnson by Gage Skidmore (cropped).jpg | Perry Johnson  Michigan
Mike Pence (50765077402) (alt crop).jpg | Mike Pence  Indiana
Vivek Ramaswamy at AmericaFest 2022 (cropped).jpg | Vivek Ramaswamy  OhioLuopui Iowan vaalikokouksen jälkeen.
Tim Scott by Gage Skidmore 2.jpg | Tim Scott  Etelä-Carolina
Mayor Francis Suarez 2023.jpg | Francis X. Suarez  Florida


## Lähteet
Bandak

**Bandak** on järvi Telemarkin läänissä Norjassa. Pitkulainen Bandak sijaitsee Kviteseidin ja Tokken kuntien alueella, ja nimenkin arvellaan viittaavan sen muotoon. Bandakin länsipohjukassa sijaitsee Dalenin taajama. Telemarkin kanava kulkee Bandakin läpi.
## Lähteet

## Aiheesta muualla
Dalenin hotelli

**Dalenin hotelli** () on Dalenissa Tokken kunnassa Norjassa sijaitseva vuonna 1894 avattu hotelli. Haldor Larsen Børven suunnittelema kansallisromanttista tyyliä edustava hotelli on Norjan suurimpia puurakennuksia. Telemarkin kanavan päätepiste on Dalenissa, ja monet sitä pitkin liikkuvat matkailijat vierailevat hotellissa. Huoneita on 38, ja pihamaalla on rantasauna.
## Lähteet

## Aiheesta muualla

* Hotellin verkkosivut
Haldor Larsen Børve

**Haldor Larsen Børve** (19. elokuuta 1857 Ullensvang – 11. elokuuta 1933 Porsgrunn) oli norjalainen arkkitehti.
## Töitä

Hotel Dalen Telemark Norway LOC.jpg|Dalenin hotelli (1894)
Vår Frue kirke.jpg|Vår Frue -kirkko, Porsgrunn (1899)
Porsgrunn town hall.jpg|Porsgrunnin kaupungintalo (1905)

## Lähteet

## Aiheesta muualla
Høydalsmon kirkko

**Høydalsmon kirkko** () on Tokken kunnassa Telemarkin läänissä Norjassa sijaitseva puinen pitkäkirkko vuodelta 1747.
## Lähteet

## Aiheesta muualla
Venom: The Last Dance

**Venom: The Last Dance** on vuonna 2024 ensi-iltansa saanut supersankarielokuva, joka perustuu Marvel Comicsin sarjakuvien Venom-sarjakuvahahmoon. Se jatko-osa elokuville *[[Venom (vuoden 2018 elokuva)|Venom]]* (2018) ja ** (2021), sekä Sony’s Spider-Man Universen viides elokuva. Elokuvan ohjaa Kelly Marcel, joka myös käsikirjoitti sen yhdessä Tom Hardyn kanssa. Pääosissa ovat Hardy, Chiwetel Ejiofor, Juno Temple, Rhys Ifans, Peggy Lu, Alanna Ubach ja Stephen Graham.

Hardy paljasti jo elokuussa 2018, että hän oli sitoutunut näyttelijäksi kolmanteen ja viimeiseen *Venom*-elokuvaan, joka kehitystyö alkoi joulukuussa 2021, *Let There Be Carnagen* ensi-illan jälkeen. Marcel ja Hardy aloittivat käsikirjoittamisen kesäkuussa 2022, ja Marcel valittiin myös elokuvan ohjaajaksi, elokuvan ollessa hänen esikoisohjauksensa. Elokuvan sivunäyttelijät, kuten Ejiofor ja Temple, liittyivät mukaan projektiin kesällä 2023, ja kuvaukset aloitettiin Espanjassa kesäkuussa 2023 lopulla. Tuotanto kuitenkin keskeytettiin seuraavan kuukauden aikana, Hollywoodin näyttelijöiden lakon 2023 vuoksi, ja jatkui jälleen marraskuussa, kun lakko päättyi. Kuvaukset saatiin päätökseen helmikuussa 2024, ja elokuvan virallinen nimi paljastettiin kuukautta myöhemmin.
 
*Venom: The Last Dance* sai maailmanensi-iltansa New Yorkissa 21. lokakuuta 2024. Elokuvateattereihin se saapui sekä Yhdysvalloissa että Suomessa 25. lokakuuta 2024.

## Rooleissa

## Lähteet

## Aiheesta muualla
*
Richard Hongisto

**Richard Duane Hongisto** (16. joulukuuta 1936 Bovey, Minnesota – 4. marraskuuta 2004 San Francisco, Kalifornia) oli amerikansuomalainen liikemies, poliitikko, seriffi ja poliisipäällikkö San Franciscossa ja Ohion Clevelandissa.

Hongisto jätti julkiset tehtävät vuonna 2000 ja ryhtyi täysipäiväisesti liikemieheksi ja kiinteistösijoittajaksi. Hongistolla oli neljästä avioliitostaan poika ja tytär. Hongisto kuoli sydänkohtaukseen 4. marraskuuta 2004.
Magnum Bonum (peruna)

**Magnum Bonum** on Englannista peräisin oleva perunalajike, joka oli 1900-luvun alussa suosittu Luoteis-Euroopassa, muun muassa Ruotsissa. Lajikkeen todettiin 1980-luvulla sisältävän suuria määriä myrkyllistä solaniinia ja chakoniinia.
## Lähteet
Magnum Bonum

**Magnum Bonum** voi tarkoittaa seuraavia:

* Magnum Bonum, perunalajike
* Magnum Bonum, ruotsalainen pop-yhtye
Aarne Hahl

**Aarne Arvid Hahl** (13. kesäkuuta 1906 Viipuri – 7. kesäkuuta 1961 Lappeenranta) oli suomalainen jääpalloilija.

Hyökkääjänä pelannut Aarne Hahl edusti urallaan Viipurin Susia vuosina 1928–1935. Hän oli voittamassa neljää Suomen mestaruutta eli vuosina 1928, 1930, 1932 ja 1933. Lisäksi hän saavutti kaksi SM-hopeaa 1931 ja 1935 sekä SM-pronssia 1934. 

Jääpallomaaotteluja Aarne Hahl pelasi urallaan 5 A-maaottelua, joista ensimmäinen oli vuonna 1930 ja viimeinen helmikuussa 1933 Tukholmassa. Niissä hän teki viisi maalia.

Aarne Hahlin veljet Kalle ja Tapio pelasivat myös Susien miehistössä 1930-luvun alussa. Heistä Kalle pelasi jääpallossa seitsemän A-maaottelua.

Aarne Hahl sai SPL:n kultaisen ansiomerkin n:o 51. Hahl oli ammatiltaan mekaanikko. Hän kuoli Lappeenrannassa vuonna 1961. Hänet on haudattu Lappeenrannassa Ristikankaan hautausmaalle.

## Lähteet
Ranskan ympäriajo 2024

**Ranskan ympäriajo 2024** oli järjestyksessään 111. Ranskan ympäriajo. Se alkoi 29. kesäkuuta Firenzestä Italiasta ja päättyi 21. heinäkuuta Nizzaan.

Kilpailun voitti slovenialainen Tadej Pogačar. Kyseessä oli hänen kolmas Ranskan ympäriajon voittonsa. Hän saavutti 6 minuutin ja 17 sekunnin eron toiseksi tulleeseen tanskalaiseen Jonas Vingegaardiin. Kolmanneksi tuli belgialainen Remco Evenepoel, joka jäi voittajasta 9 minuuttia ja 18 sekuntia. Pogačar voitti kilpailussa myös kuusi etappia, joihin lukeutuu kilpailun päätösetapin voitto.

Kilpailu päättyi ensimmäistä kertaa muualle kuin Pariisiin tai sen lähelle. Syynä tähän olivat vuoden 2024 Pariisin kesäolympialaiset, jotka alkoivat muutaman päivän päästä kilpailun päätyttyä. Viimeinen etappi oli myös henkilökohtainen aika-ajo, joka teki kilpailun päätösetapista hyvin poikkeuksellisen verrattuna perinteiseen tapaan, jossa kilpailu päättyy paraatimaisesti tasamaaetapin massakiriin Pariisin Champs-Élysées-kadulle. Italia toimi myös ensimmäistä kertaa Ranskan ympäriajon lähtöpaikkana. Tällä haluttiin juhlistaa, sitä kun vuonna 2024 tuli kuluneeksi 100 vuotta siitä kun ensimmäinen italialainen Ottavio Bottecchia voitti Ranskan ympäriajon vuonna 1924.

## Kokonaiskilpailun parhaat

## Etapit

## Joukkueet
*UCI WorldTeam*

*Alpecin–Deceuninck
*Arkéa–B&B Hotels
*Astana Qazaqstan Team
*Bora–Hansgrohe
*Cofidis
*Decathlon–AG2R La Mondiale
*EF Education–EasyPost
*Groupama–FDJ
*Ineos Grenadiers

*Intermarché–Wanty
*Lidl–Trek
*Movistar Team
*Soudal–Quick-Step
*Team Bahrain Victorious
*Team dsm–firmenich PostNL
*Team Jayco–AlUla
*UAE Team Emirates
*Visma–Lease a Bike

*UCI ProTeam*
*Israel–Premier Tech
*Team TotalEnergies
*Lotto–Dstny
*Uno-X Mobility

## Katso myös
* Italian ympäriajo 2024

## Lähteet

## Aiheesta muualla
Korpinen (Jyväskylä)

**Korpinen** on saari Päijänteellä Keski-Suomessa Jyväskylässä. Se sijaitsee Lehtisselän pohjoispuolella ja Lehtisaaresta länteen. 
## Maantietoa
Saari on 490 metriä pitkä ja 290 metriä leveä. Pinta-alaltaan se on noin 7,16 hehtaaria . Saaren korkein kohta ylettyy 93 metrin korkeudelle merenpinnasta, jolloin se kohoaa noin 15 metriä Päijänteen vedenpinnasta, joka on 78,3 metriä mpy.  Korpisesta on matkaa Majasaarelle noin 300 metriä ja mantereelle noin 190 metriä. 

## Huomautukset

## Lähteet
Esko K. Mäkelä

**Esko Kalevi Mäkelä** (12. toukokuuta 1926 Kristiinankaupunki – 6. toukokuuta 1968 Helsinki) oli suomalainen arkkitehti. Mäkelä valmistui arkkitehdiksi Teknillisestä korkeakoulusta vuonna 1954 ja teki merkittävimmät työnsä teollisuusrakennusten suunnittelijana. Mäkelä perusti oman toimistonsa vuonna 1954.

## Merkittäviä töitä
Merkittäviä töitä ovat muun muassa:
* Amer-Tupakka Oy:n tehdas- ja asuinalue Hyrylässä Tuusulassa
* Jyväs-Hyvän tehdas Jyväskylässä
* Orion Oy:n teollisuusalue Mankkaalla 
* Mainos-tv:n toimitalo Pasilassa
* Espoon keskuspaloasema

## Lähteet
Augusta Rundberg

**Augusta Elisabeth Rundberg** (5. toukokuuta 1848 Loviisa – 7. joulukuuta 1921 Loviisa) oli suomalainen kelloseppä.

Augusta Rundbergin vanhemmat olivat Ruotsista Suomeen tulleet kellosepät Carl Olof Engelbrecht Rundberg ja Sofia Löfberg. Augusta Rundberg oppi kellosepän ammatin isältään, joka sai mestari- ja porvarioikeudet Loviisassa 1844 ja jonka liikkeessä hän työskenteli pitkään, oltuaan myös kaksi vuotta Helsingissä kelloseppä Ahlstrandin palveluksessa. Myös Augusta Rundbergin kolme veljeä olivat kelloseppiä. Vanhempiensa kellosepänliikkeen hoitamisvastuu siirtyi kuitenkin Augusta Rundbergille 1892 eikä hänen veljilleen. Apuna liikkeen hoitamisessa oli Augustan sisar Freja Rundberg. Vaikka Rundbergin kelloliikkeessä tehtiin ilmeisesti eniten kellojen korjaustöitä, niin Augusta Rundberg tuli tunnetuksi erityisen taitavana taskukellojen tekijänä. Naispuolisena kelloseppänä ja yrittäjänä hän oli yksi varhaisista Suomessa.

## Lähteet

## Aiheesta muualla
*
Rundberg

**Rundberg** on tai on ollut muun muassa seuraavien suomalaisten henkilöiden sukunimi:

* Arvid Rundberg (1875–1938), arkkitehti ja taidemaalari
* Augusta Rundberg (1848–1921), kelloseppä ja yrittäjä
* Ossi Runne (vuoteen 1936 *Rundberg*, 1927–2020), trumpetisti, kapellimestari, orkesterinjohtaja, säveltäjä, sovittaja ja levyntuottaja, musiikkineuvoksen arvonimi
Mon kirkko (Tokke)

**Mo kirkko** () on Tokken kunnassa Telemarkin läänissä Norjassa sijaitseva puinen pitkäkirkko vuodelta 1839.
## Lähteet

## Aiheesta muualla
Vilma Mäki

**Vilma Iida Ottilia Mäki** (s. 8. helmikuuta 2002 Alavus) on suomalainen pika-aitajuoksija. Hän edustaa Kuortaneen Kuntoa ja häntä valmentaa Mikael Ylöstalo. Vuoteen 2024 asti hän edusti Alavuden Urheilijoita. Aiemmin häntä ovat valmentaneet Olga Hämäläinen (vuosina 2012–2023) ja Antti Haapakoski (2023–2024). Mäki on pituudeltaan 168-senttimetrinen.

Mäki karsiutui 100 metrin aitajuoksun alkuerissä Tallinnan alle 20-vuotiaiden EM-kilpailuissa 2021 ja Espoon alle 23-vuotiaiden EM-kilpailuissa 2023. Aikuisten maaottelussa hän kilpaili ensimmäisen kerran Suomi–Ruotsi-maaottelussa 2023 sijoittuen 100 metrin aitajuoksussa neljänneksi. Parhaimmillaan hän on ollut maaottelussa toinen Bærumin Pohjoismaisen hallimaaottelun 60 metrin aitajuoksussa 2024.

Mäki on saavuttanut sisäratojen SM-kilpailuissa pronssia 60 metrin aitajuoksussa 2024. Kalevan kisoissa hän on sijoittunut parhaimmillaan viidenneksi 100 metrin aitajuoksussa 2025.

Mäki juoksi 100 metrin aitajuoksuennätyksensä 12,88 Lappeenrannassa 4. kesäkuuta 2025. Hallissa hän on juossut 60 metrin aidat parhaimmillaan aikaan 8,15 Tampereella 21. tammikuuta 2026.

## Lähteet
Telttateatteri

**Telttateatteri** on Viitasaarella esiintyvä kesäteatteriryhmä. Telttateatterin taustalla on Viitasaaren Teatteriyhdistys ry. Teatteriryhmän kaikissa näytelmissä ovat esiintyneet Elina Mäkinen ja Jyrki Kemppainen. Näytelmissä on ollut myös muita esiintyjiä, joista osa on osallistunut toimintaan yhden kesän ja osa esiintynyt useammassa näytelmässä. 

Telttateatterin kaikki näytelmät on ohjannut Sirpa Masalin. Kesän 2015 Sirkku Peltolan käsikirjoittaman Maailman baarin jälkeen kaikki näytelmät ovat Johanna Törmälän käsikirjoittamia nimenomaan Telttateatterille.

Ensimmäisenä kesänsä, vuonna 2015 Telttateatteri kiersi teltan kanssa esiintymässä Viitasaarella ja sen naapurikunnissa. Sen jälkeen kesäteatteriesitykset ovat olleet Viitasaarella, taajaman ulkopuolella. Vuodesta 2017 vuoteen 2021 esitykset olivat Muikunlahdessa Aikon Kartanon piha-alueella. Vuonna 2024 teltta pystytetään Likolahden rantaan pellolle.

Kesäteatterin lisäksi Telttateatteri esitti talvikaudella 2022-2023 Nökkönen ja Möhkis - Varastettu Satu -lastennäytelmää sisätiloissa.

Telttateatterin kesäteatteriesityksissä on vuosittain tietyn esiintyjän musiikkia katkelmina läpi näytelmän. Vuoden 2017 Sinivalkoisissa sirpaleissa oli J. Karjalaisen, vuoden 2018 Muikun Korjaamossa Dannyn, vuoden 2019 Vuorotteluvapaassa Pepe Willbergin, vuoden 2021 Onnenmyyrissa Katri Helenan ja vuoden 2024 Saattaa sisältää pähkinää -näytelmässä Pave Maijasen musiikkia.

### Telttateatterin ohjelmisto

*2015 Sirkku Peltola: Maailman baari
*2017 Johanna Törmälä: Sinivalkoisia sirpaleita
*2018 Johanna Törmälä: Muikun korjaamo
*2019 Johanna Törmälä: Vuorotteluvapaa
*2021 Johanna Törmälä: Onnenmyyriä
*2022 Johanna Törmälä: Nökkönen ja Möhkis - Varastettu Satu
*2024 Johanna Törmälä: Saattaa sisältää pähkinää
## Aiheesta muualla
*https://www.telttateatteri.fi/
## Lähteet
Jukolan viesti 2024

**Jukolan viesti 2024** eli **Lakia-Jukola** oli 75. Jukolan viesti -tapahtuma. Se käytiin 15.–16. kesäkuuta 2024 Kauhavalla. Kilpailukeskus oli Kauhavan lentokentällä, ja järjestävinä seuroina olivat Kauhavan Wisa ja Lapuan Virkiä. Ruotsalainen Stora Tuna OK voitti sekä miesten Jukolan viestin että naisten Venlojen viestin.

## Lähteet
Pikkukultakuoriainen

**Pikkukultakuoriainen** (*Oxythyrea funesta*) on lehtisarviaisiin (*Scarabaeidae*) kuuluva kovakuoriaislaji.

## Ulkonäkö
Aikuinen pikkukultakuoriainen on 8–12 mm pitkä. Laji on väriltään musta. Sen peitinsiivissä on kermanvärisiä täpliä ja niitä peittää hyvin hento valkoinen karvoitus.

## Elintavat
Pikkukultakuoriainen viihtyy aurinkoisilla paikoilla. Aikuinen yksilö syö kukkien terälehtiä varsinkin hedelmäpuista. Toukat syövät mätänevää kasvimateriaalia lahopuussa, jossa ne kehittyvät.

## Lähteet
Brekspipratsoli

**Brekspipratsoli** on kolmannen sukupolven antipsykootti, jota myydään muun muassa Suomessa nimellä Rxulti ja Amerikassa nimellä Rexulti. Sitä valmistaa lääkefirma Otsuka. Brekspipratsoli on aripipratsolin kaltainen D2-reseptorin osittaisagonisti. Monien muiden antipsykoottien tapaan, myös brekspipratsoli vaikuttaa myös muiden reseptorien toimintaan.   Brekspipratsolin määritelty vuorokausiannos (DDD) on 3&nbsp;mg.

## Lähteet
Vaskiturilas

**Vaskiturilas** (*Anomala dubia*) on lehtisarvisiin (Scarabaeidae) kuuluva kovakuoriaislaji.

## Ulkonäkö
Vaskiturilas on metallinvihreä tai vähän punertava. Aikuisen koko on 12–15 mm.

## Elintavat
Aikuiset syövät esimerkiksi koivun lehtiä. Poikaset munitaan hiekkapitoiseen maahan, jossa kasvaa heiniä. Poikaset syövät niiden juuria.

Poikaset kuoriutuvat keväällä. Aikuiset ovat aktiivisia alkukesästä.

## Lähteet
Kivi, Paperi, Sakset (TV-sarja)

**Kivi, Paperi, Sakset** on yhdysvaltalainen TV-sarja, jonka on tuottanut Nickelodeon.

## Heittää

### Päähenkilöt

* Ron Funches äänittää *Kivi*
* Thomas Lennon äänittää *Paperi*
* Carlos Alazraqui äänittää *Sakset*

### Toistuvat hahmot

* Melissa Villaseñor äänittää *Lyijykynä*
* Eddie Pepitone äänittää *Lou*
* Ray Chase äänittää *Rotaveljet*
* Lauren Ash äänittää *Hiekkapaperi*
* Betsy Sodaro äänittää *Peruna*
* JP Karliak äänittää *Kätevä uutistoimittaja*
* Diedrich Bader äänittää *Chad BrockChad*

### Pienet hahmot

* Eugene Cordero äänittää *Kitti*
* Carla Giguno äänittää *Upseeri Wishkowski*

## Jaksot

### 1. tuotantokausi

## Jaksot esitettiin aikaisemmin kuin Yhdysvallat

* "Birthday Police" (14 päivää sitten Yhdysvallat)
* "Pogo Sticks" (päivää ja päivää sitten Yhdysvallat)
* "Carwash" (päivää ja päivää sitten Yhdysvallat)
* "Putty" (13 päivää sitten Yhdysvallat)
* "Hide and Seek" (3 päivää sitten Yhdysvallat)
* "The Susan" (9 päivää sitten Yhdysvallat)
* "Eyebrows" (9 päivää sitten Yhdysvallat)
* "The Other Rock Paper Scissors" (päivää ja päivää sitten Yhdysvallat)
* "The Astonishing Catalina" (päivää ja päivää sitten Yhdysvallat)

## Jaksot esitetään mukana Yhdysvallat

* "Paper's Big Lie"
* "Six Pieces of Turkey"
Midnight Commander

**Midnight Commander** (mc) on alun perin MS-DOS:ille kehitetystä Norton Commander -tiedostonhallintaohjelmasta tehty päivitetty klooni. Midnight Commander on vapaa ohjelmisto, ja se on osa GNU-projektia. Midnight Commanderin käyttöliittymä on tekstipohjainen, ja se on toteutettu ncurses-kirjastolla. Tämä tarkoittaa, että Midnight Commander toimii myös ilman graafista käyttöliittymää. Kuten Norton Commanderissa, Midnight Commander toimii sillä periaatteella että näkyvissä on kaksi paneelia, joissa kummassakin on auki jokin hakemisto (molemmissa voi olla auki myös sama hakemisto, mikäli käyttäjä niin haluaa). Midnight Commanderia käytetään yleensä näppäimistökomennoilla, mutta siinä on myös tuki hiirelle. Erityisesti näppäimistön funktionäppäimiä tarvitaan paljon. Esimerkiksi painamalla -näppäintä saa auki Midnight Commanderin ohjeen.  

## Lähteet

## Aiheesta muualla
* Linux.fi Wiki artikkeli Midnight Commanderista
* Lyhyt Midnight Commander opas
Markus Buchheit

**Markus Buchheit** (s. 11. elokuuta 1983 Zweibrücken, Länsi-Saksa) on saksalainen poliitikko. Buchheit edustaa Vaihtoehto Saksalle -puoluetta. Buchheit on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa nykyisin sitoutumattomana jäsenenä.

## Lähteet
Maximilian Krah

**Maximilian Krah** (s. 28. tammikuuta 1977 Dresden, Saksan demokraattinen tasavalta) on saksalainen poliitikko. Krah edustaa Vaihtoehto Saksalle -puoluetta. Krah on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa nykyisin sitoutumattomana jäsenenä.

## Lähteet

## Aiheesta muualla

*
Lurasidoni

**Lurasidoni** on epätyypillinen antipsykootti, jota myydään Suomessa nimellä Latuda. Lurasidoniannos täytyy aina ottaa aterian yhteydessä, sillä muutoin lääkeaine ei imeydy kunnolla.

## Lähteet
Sylvia Limmer

**Sylvia Limmer** (s. 8. helmikuuta 1966 Bayreuth, Länsi-Saksa) on saksalainen poliitikko. Limmer on sitoutumaton poliitikko ja hän on aikaisemmin edustanut Vaihtoehto Saksalle -puoluetta. Limmer on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa nykyisin sitoutumattomana jäsenenä.

## Lähteet

## Aiheesta muualla
*
Nicolaus Fest

**Nicolaus Fest** (s. 1. heinäkuuta 1962 Berliini, Saksa) on saksalainen poliitikko. Fest edustaa Vaihtoehto Saksalle -puoluetta. Fest on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa nykyisin sitoutumattomana jäsenenä.

## Lähteet
Kenttälymykorento

**Kenttälymykorento** (*Micromus angulatus*) on kirvakorentoihin (*Hemerobiidae*) kuuluva verkkosiipiäislaji.

## Ulkonäkö
Kenttälymykorento on väritykseltään ruskeansävyinen. Takaruumis on tummempi, kun pää ja eturuumis vaaleampia. Etusiivet ovat ruskeahkot, takasiivet läpikuultavat. Aikuisen yksilön kärkiväli on 11–16 mm.

## Elintavat
Lajin elinympäristöä ovat rehevät metsänreunat, pajukot ja rantaniityt. Aikuiset ja toukat saalistavat pieniä eläimiä. Laji talvehtii aikuisena ja on aktiivisena huhtikuussa. Toukat kuoriutuvat elokuussa.

## Lähteet
Lumateperoni

**Lumateperoni** on epätyypillinen antipsykootti, jota myydään Amerikassa nimellä Caplyta. Lumateperonia ei ole vielä saatavilla Suomessa (tilanne kesäkuu 2024). Lumateperonin tekee erikoiseksi se, että se salpaa lukumäärältä vähemmän eri reseptorityyppejä kuin useimmat muut antipsykootit.

## Lähteet
Wopke Hoekstra

**Wopke Hoekstra** (s. 30. syyskuuta 1975 Bennekom, Alankomaat) on hollantilainen poliitikko. Hoekstra edustaa Kristillisdemokraattista puoluetta. Hoekstra on toiminut Euroopan komissiossa ilmastotoimista vastaava komissaarina lokakuusta 2023 lähtien. Hoekstra nimitettiin Alankomaiden komissaariksi Frans Timmermansin erottua komission johtavan varapuheenjohtajan tehtävästä.

Ilmastoasioiden lisäksi Hoekstralla on vastuullaan tiettyjä verotukseen liittyviä asioita, ja hän saikin aikaan keskustelua  vuoden 2024 lopussa ehdottamalla lentoliikenteen verotuksen nostamista. Tätä vastustavat lentoyhtiöiden lisäksi jotkut matkailutuloista riippuvat tahot.

## Lähteet